钦定古今图书集成/历象汇编/岁功典/第027卷 > 元夕赐观灯诗三首 前人
## 钦定古今图书集成/历象汇编/岁功典/第027卷 > 元夕赐观灯诗三首 前人

河汉沈沈霁景澄，蓬莱燃满九华灯。青猊白象三千
界，绮阁雕栏十二层。花绣芙蓉浓艳吐，帘垂翡翠异
香凝。世人惟向云中见，遥望天门不可登。

乐奏《韶》《咸》宝扇开遥瞻龙自驭天来。九门香逐灵飚
度。万国春随御气回。彩凤高临青玉案。彤云轻护紫
霞杯。臣民共愿宸游乐。海内欢声溢九垓。

中使传宣宴百官，珮声遥集五云端。酒倾绿蚁开金
瓮，馔脍苍麟奉玉盘。宝帐春回频送暖，瑶台雪霁不
生寒。侍臣霑醉蒙恩德，更敕都人近御看。